CELEX: 21998A0328(02)
Language: el
Date: 1996-06-21 00:00:00
Title: Απόφαση PARCOM 96/1 σχετικά με τη σταδιακή κατάργηση της χρήσης του εξαχλωροαιθανίου (HCE) στη βιομηχανία μη σιδηρούχων μετάλλων

Avis juridique important

|

21998A0328(02)

Απόφαση PARCOM 96/1 σχετικά με τη σταδιακή κατάργηση της χρήσης του εξαχλωροαιθανίου (HCE) στη βιομηχανία μη σιδηρούχων μετάλλων  

Επίσημη Εφημερίδα αριθ. L 096 της 28/03/1998 σ. 0042 - 0044

ΑΠΟΦΑΣΗ PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων ΥΠΕΝΘΥΜΙΖΟΝΤΑΣ την απόφαση PARCOM 92/4 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία δευτερογενούς αλουμινίου και στη βιομηχανία πρωτογενούς αλουμινίου με ολοκληρωμένα χυτήρια,ΥΠΕΝΘΥΜΙΖΟΝΤΑΣ την απόφαση PARCOM 93/1 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία μη σιδηρούχων μετάλλων,ΕΚΤΙΜΩΝΤΑΣ ότι οι αλογονούχες οργανικές ενώσεις που είναι τοξικές, ανθεκτικές και βιοσυσσωρεύσιμες προκαλούν θαλάσσια ρύπανση για την αντιμετώπιση της οποίας απαιτείται λήψη επειγόντων μέτρων,ΕΚΤΙΜΩΝΤΑΣ ότι οι ενώσεις αυτές ευρίσκονται εγγεγραμμένες στον κατάλογο προτεραιότητας της σύμβασης των Παρισίων,ΕΚΤΙΜΩΝΤΑΣ ότι το εξαχλωροαιθάνιο εχρησιμοποιείτο μέχρι σήμερα στη βιομηχανία μη σιδηρούχων μετάλλων, κυρίως ως απαεριωτής σε χυτήρια μαγνησίου και χαλκού,ΕΚΤΙΜΩΝΤΑΣ ότι υπάρχουν ήδη άλλα συστήματα και εναλλακτικές ουσίες που μπορούν να επιτύχουν ανάλογα ή και ανώτερα τεχνικά αποτελέσματα και επιδόσεις, και ότι μερικές από τις εναλλακτικές μεθόδους συνεπάγονται χαμηλότερο οικολογικό κίνδυνο,ΕΚΤΙΜΩΝΤΑΣ ότι είναι ανάγκη να προβλεφθεί περιορισμένος αριθμός παρεκκλίσεων για ορισμένες εφαρμογές στο πλαίσιο της παραγωγής κραμάτων μαγνησίου και αλουμινίου, ώστε να δοθεί σε χυτήρια μικρού και μεσαίου μεγέθους ένα εύλογο χρονικό διάστημα προσαρμογής,ΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΣΥΜΒΑΣΗΣ ΓΙΑ ΤΗΝ ΠΡΟΛΗΨΗ ΤΗΣ ΘΑΛΑΣΣΙΑΣ ΡΥΠΑΝΣΗΣ ΑΠΟ ΧΕΡΣΑΙΕΣ ΠΗΓΕΣ ΑΠΟΦΑΣΙΖΟΥΝ ΤΑ ΕΞΗΣ:1. Προγράμματα και μέτρα 1.1 Όλες οι χρήσεις HCE στη βιομηχανία αλουμινίου (συμπεριλαμβανομένων ολοκληρωμένων και μη χυτηρίων αλουμινίου), θα καταργηθούν εφόσον αυτό είναι δυνατόν έως τις 31 Δεκεμβρίου 1996, και το αργότερο έως τις 31 Δεκεμβρίου 1997.1.2 Όλες οι χρήσεις εξαχλωροαιθανίου σε βιομηχανίες άλλες πλην της βιομηχανίας μη σιδηρούχων μετάλλων, θα καταργηθούν έως τις 31 Δεκεμβρίου 1997.1.3 Κατά παρέκκλιση από την παρούσα απόφαση, μπορεί να χρησιμοποιείται εξαχλωροαιθάνιο:α) για την εκλέπτυνση κόκκων στην παραγωγή των κραμάτων AZ81, AZ91 και AZ92 του μαγνησίου,β) σε μη ολοκληρωμένα χυτήρια αλουμινίου που παράγουν ειδικά εκμαγεία για εφαρμογές όπου απαιτούνται υψηλής ποιότητας και υψηλής ασφάλειας πρότυπα και όπου η κατανάλωση εξαχλωροαιθανίου δεν υπερβαίνει ημερησίως το 1,5 kg κατά μέσον όρο.Η ανάγκη αυτών των παρεκκλίσεων θα επανεξεταστεί μέσα στο 1998.1.4 Πιθανές εναλλακτικές τεχνολογίες θα πρέπει να αξιολογούνται από τις αρμόδιες αρχές για κινδύνους και οφέλη.2. Έναρξη ισχύος 2.1 Η παρούσα απόφαση αντικαθιστά τις αποφάσεις PARCOM 92/4 και 93/1 και έχει εφαρμογή από την ημερομηνία κατά την οποία θα ανακοινωθεί από τα συμβαλλόμενα μέρη, που αντιπροσωπεύουν τα τρία τέταρτα τουλάχιστον του συνολικού αριθμού ψήφων στην επιτροπή των Παρισίων, ότι είναι σε θέση να εκτελέσουν την παρούσα απόφαση.2.2 Για κάθε συμβαλλόμενο μέρος, η αντικατάσταση αρχίζει να ισχύει:α) από την ημερομηνία που περιγράφεται στο σημείο 2.1, ήβ) από την ημερομηνία κατά την οποία το εκάστοτε συμβαλλόμενο μέρος διαβιβάζει στη γραμματεία σχετική κοινοποίηση,εφόσον αυτή έπεται της προηγουμένης.3. Εκθέσεις εφαρμογής 3.1 Εκθέσεις εφαρμογής της παρούσας απόφασης θα υποβληθούν στη συνεδρίαση της αρμόδιας ομάδας εργασίας OSPAR, πριν από τη συνεδρίαση της OSPAR το 1999. Για την κοινοποίηση, η έκθεση θα πρέπει να υποβληθεί υπό τη μορφή του εντύπου που περιέχεται σε προσάρτημα, στο βαθμό που αυτό είναι δυνατόν.Προσάρτημα Έντυπο της έκθεσης εφαρμογής της απόφασης PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία μη σιδηρούχων μετάλλων>ΑΡΧΗ ΓΡΑΦΗΚΟΥ> Συμβαλλόμενο μέρος Επιφύλαξη Μη εφαρμόσιμη (4) Μέσα εφαρμογής (1) (2) (3) Νομοθετικώς Με διοικητική πράξη Με αυτοδεσμευτική συμφωνίαΒέλγιο Δανία Φινλανδία (5)ΓαλλίαΓερμανίαΙσλανδίαΙρλανδίαΚάτω ΧώρεςΝορβηγίαΠορτογαλίαΙσπανίαΣουηδίαΗνωμένο ΒασίλειοΕΚΛουξεμβούργο (6)Ελβετία (5)(1) Δίδονται στοιχεία σχετικά με τα ειδικά μέτρα που έχουν ληφθεί σε εφαρμογή της παρούσας απόφασης.(2) Δίδονται στοιχεία σχετικά με τις δυσχέρειες, όπως προβλήματα πρακτικού ή νομικού χαρακτήρα, που αντιμετωπίζονται στο πλαίσιο εφαρμογής της παρούσας απόφασης.(3) Περιγράφονται με σαφήνεια οι λόγοι για τη μη πλήρη εφαρμογή της απόφασης αυτής, καθώς και τα προβλεπόμενα για την πλήρη εφαρμογή της.(4) Αναφέρονται οι λόγοι για τους οποίους η απόφαση αυτή δεν είναι εφαρμόσιμη.(5) Κράτος που είναι συμβαλλόμενο μέρος της σύμβασης OSPAR.(6) Κράτος που έχει υπογράψει τη σύμβαση των Παρισίων και τη σύμβαση OSPAR.>ΤΕΛΟΣ ΓΡΑΦΗΚΟΥ>